«Η Εκκλησιαστική Ψαλτική Τέχνη κατά τον ΙΘ΄ αιώνα, μέσα από τις πρώτες εκδόσεις Μουσικών Βιβλίων Ψαλτικής»
Η πρώτη δεκαπενταετία του ΙΘ΄ αιώνα, για την Ιστορία της Ψαλτικής Τέχνης, οριοθετεί την κατάληξη  της μακρόχρονης προσπάθειας - περίπου 40 διδασκάλων -  για εξήγηση και απλούστευση του γραφικού συστήματος, με σκοπό τη διάσωση του ρεπερτορίου των μελουργημάτων της Βυζαντινής Μουσικής, από τον ΙΓ΄ αιώνα περίπου μέχρι τότε, με τη μεταγραφή των μελών από την Παλαιά στη Νέα Μέθοδο[footnoteRef:1]. Δύο προπάντων είναι τα καίρια επιτεύγματα του ΙΘ΄ αιώνα, που καθόρισαν αποφασιστικά τη μετέπειτα πορεία της νεότερης Ψαλτικής Τέχνης, διευκολύνοντάς την να φτάσει έως τις μέρες μας και να διασωθεί ως ζωντανή παράδοση της εκκλησίας μας:  [1: Η προσπάθεια αυτή ξεκίνησε με τον «Μπαλάσιο ιερέα και νομοφύλακα περίπου το 1670, [..] διαμορφώθηκε και επιβλήθηκε γενικότερα με τον Πέτρο Πελοποννήσιο, και κατέληξε κυρίως δια μέσω των αναλύσεων του Πέτρου Βυζαντίου και Γεωργίου του Κρητός στην οριστική επινόηση ενός καινούργιου γραφικού συστήματος, απλού, ευμέθοδου και κυρίως στηριγμένου στην παράδοση» Χατζηγιακουμής, Η εκκλησιαστική Μουσική μετά την Άλωση, Αθήνα 1999,  σελ.97] 

1. Η επινόηση και εφαρμογή του νέου συστήματος αναλυτικής σημειογραφίας, με την Μέθοδο των τριών Διδασκάλων το 1814 και 
2. ως άμεση συνέπεια του πρώτου,  η επινόηση της μουσικής τυπογραφίας με την συνακόλουθη έκδοση του πρώτου έντυπου μουσικού βιβλίου εκκλησιαστικής μουσικής το 1820, 4 αιώνες σχεδόν μετά από την εφεύρεση της τυπογραφίας! 
Η πρώτη «επίσημη και αρχαιότερη γνωστή σχετική, μαρτυρία» είναι η επιστολή που υπογράφει στις 16 Ιουλίου 1819, προς τον μητροπολίτη Ουγγροβλαχίας Διονύσιον, ο Πατριάρχης Κωνσταντινουπόλεως Γρηγόριος Ε΄, όπου μεταξύ άλλων αναφέρει: «οι την παρούσαν πατριαρχικήν ημών επιστολήν συνεπιφερόμενοι, ελθόντες ενταύθα προ τινών ημερών, και δηλώσαντες την σύστασιν της αυτόθι μουσικής τυπογραφίας, εζήτησαν των μουσικών βιβλίων το σύστημα εκτυπώσεως χάριν,.. [αωιθ΄ ιουλίου ις΄]»[footnoteRef:2]. Έτσι σηματοδοτείται η έναρξη μίας νέας εποχής στα Ψαλτικά Πράγματα: Η μουσική τυπογραφία γίνεται πραγματικότητα και η Ψαλτική Τέχνη παύει να είναι προνόμιο των λίγων. Οι κοινωνοί της πολλαπλασιάζονται, αφού τα έντυπα μουσικά βιβλία, σε αντίθεση με τους χειρόγραφους μουσικούς κώδικες, αναπαράγονται ταχύτερα και διαδίδονται στα γεωγραφικά όρια της Ορθοδοξίας.  [2:   Γρ.Θ.Στάθης - Τόμος «…Τιμή προς τον διδάσκαλον…», Η μουσική τυπογραφία της Ψαλτικής Τέχνης, σελ.211 – 217 ] 

Οι διαμορφωμένοι και παραδεδομένοι χειρόγραφοι μουσικοί κώδικες κατηγοριοποιούνται: κάποιοι επιβιώνουν αυτούσιοι, ενώ άλλοι αναμορφώνονται ή και καταργούνται, σύμφωνα με τις ανάγκες της σύγχρονης ψαλτικής του ΙΘ΄ αιώνα. Από αυτούς κάποιοι περνάνε στην έντυπη παραγωγή, ενώ κάποιοι άλλοι παραμένουν στη χειρόγραφη μορφή τους. 
Η πανοραμική θεώρηση των πρώτων μουσικών εκδόσεων, οδηγεί σε μία ταξινόμηση τους με βάση κάποια κοινά χαρακτηριστικά τους όσον αφορά στο περιεχόμενό τους και επιτρέπει να διατυπωθούν συμπεράσματα σχετικά με την εικόνα της Ψαλτικής Τέχνης κατά τον ΙΘ΄ αιώνα:
A. Η Εγκύκλιος σειρά των βασικών βιβλίων της Ψαλτικής Τέχνης.
B. Μουσικές συλλογές, στις οποίες εκδίδεται το μελοποιητικό έργο των σπουδαιότερων βυζαντινών και μεταβυζαντινών μελουργών, και που αφορά την τάξη των Ακολουθιών του Εσπερινού, του ΄Ορθρου, της Θείας Λειτουργίας, μεγάλης Τεσσαρακοστής, της Αναστάσεως, καλοφωνικούς ειρμούς, καθώς και εκλογή των εμμελεστάτων και ευφραδεστάτων μουσικών μαθημάτων των ενδοξοτέρων δασκάλων παλαιών τε και νέων αλλά και διάφορα αριστοτεχνικά μελοποιήματα.
C. Εκδόσεις εκκλησιαστικής μουσικής με κάποια άλλη μουσική σημειογραφία (ευρωπαϊκή, αλφαβητική)
D. Βιβλία Θεωρητικά – Ιστορικά 
Αφήνουμε εκτός τα βιβλία εκείνα που περιέχουν άσματα εξωτερικής μουσικής[footnoteRef:3], και δημοτικά τραγούδια, καθώς δεν εμπίπτει στο θεματικό αντικείμενο της εισήγησης. [3:  Ευτέρπη (1830) η οποία περιέχει «συλλογήν εκ των νεωτέρων και ηδυτέρων εξωτερικών μελών, με προσθήκη εν τω τέλει και τινών ρωμαϊκών τραγωδιών εις μέλος οθωμανικόν και ευρωπαϊκόν».] 


A. Εγκύκλιος σειρά των βασικών βιβλίων της Ψαλτικής Τέχνης.
«Εν ακόμη έμενε, το αναγκαιότατον εις συναπάρτισιν της εντελούς ευκολίας της τέχνης ταύτης, ο δια τύπου δηλονότι πολλαπλασιασμός των Μουσικών Βιβλίων, και η εκ τούτου κοινοτέρα ωφέλεια εις το γένος. Διότι πολλοί από τους ομογενείς μας, επιθυμούντες μεν να γείνωσιν εγκρατείς των Μουσικών μαθημάτων, μη δυνάμενοι δε να αξακολουθήσωσιν έως τέλος την αντιγραφήν διά του έργου το πολυδάπανον και πολύπονον, μένεσιν ημιμαθείς και ατελείς εις τας της Μουσικής γνώσεις, στερούμενοι ό,τι ηδύναντο να μάθωσιν εύκολα, εάν είχαν τυπωμένα της Μουσικής τα βιβλία». Αυτά υπογράφει τον Μάιο του 1820, στον πρόλογο του πρώτου έντυπου βιβλίου της ψαλτικής ο εκδότης, διδάσκαλος του ηγεμονικού σχολείου Βουκουρεστίου και μαθητής των τριών διδασκάλων, Πέτρος Εφέσιος. Στο νεοσύστατο τυπογραφείο στο Βουκουρέστι το 1820 είδε το φως: «το Νέον Αναστασιματάριον, μεταφρασθέν κατά την νεοφανή μέθοδον της μουσικής υπό των εν Κωνσταντινουπόλει μουσικολογιωτάτων Διδασκάλων και εφευρετών του νέου μουσικού Συστήματος, [το] νυν πρώτον εις το φως αχθέν δια τυπογραφικών χαρακτήρων της Μουσικής.»[footnoteRef:4]. Τυπώθηκε σε 435 αντίτυπα. Την ίδια χρονιά ο Πέτρος Εφέσιος τύπωσε σε 152 αντίτυπα το σύντομο Δοξαστάριο του Πέτρου λαμπαδαρίου Πελοποννησίου που περιείχε τα δοξαστικά του ενιαυτού και τα δοξαστικά ιδιόμελα του Τριωδίου και Πεντηκοσταρίου σε σύντομο στιχηραρικό μέλος. Το Δοξαστάριο κατά τη διάρκεια του ΙΘ΄ αιώνα ξανατυπώθηκε ακόμη 5 φορές.[footnoteRef:5] Το 1825 ο Διευθυντής του Πατριαρχικού τυπογραφείου στην Κωνσταντινούπολη και ένας εκ των τριών εφευρετών της Νέας μεθόδου αναλυτικής σημειογραφίας, ο Χουρμούζιος Χαρτοφύλαξ της Χ.Μ.Ε., εκδίδει το Ειρμολόγιο των καταβασιών του Πέτρου λαμπαδαρίου (1825) και ως δεύτερο μέρος του έχει το Σύντομον Ειρμολόγιον του Πέτρου Βυζαντίου (1825), το οποίο στάθηκε ως μοντέλο για τις μετέπειτα εκδόσεις των αντίστοιχων Ειρμολογίων. (παρά τις μικροδιαφοροποιήσεις κυρίως από τον Ιωάννη λαμπαδάριο).  [4:  Νέον Αναστασιματάριον, μεταφρασθέν κατά την νεοφανή μέθοδον της μουσικής Υπό των εν Κωνσταντινουπόλει μουσικολογιωτάτων Διδασκάλων και εφευρετών του νέου μουσικού Συστήματος, [το] νυν πρώτον εις το φως αχθέν δια τυπογραφικών χαρακτήρων της Μουσικής. […] - Εν τω του Βουκουρεστίου νεοσύστάττω Τυπογραφείω, 1820 - Περιέχει το σύντομο στιχηραρικό και σύντομο ειρμολογικό Αναστασιματάριο, το κατά την παράδοση Πέτρου του Πελοποννησίου. Το Αναστασιματάριο αυτό που ξανατυπώθηκε το 1869 και το 1889 με κάποιες μικροδιαφορές, περιέχει μέλη του Πέτρου Πελοποννησίου (στιχηρά του εσπερινού, μερικά στιχηρά των αίνων και τα εωθινά), του Πέτρου Βυζαντίου (κεκραγάρια, στίχοι και μερικά απόστιχα) και των εξηγητών Γρηγορίου και Χουρμουζίου (καθίσματα, αντίφωνα, απολυτίκια, μακαρισμοί)]  [5:  [το 1821 (Παρίσι ή Κωνσταντινούπολη;;;;), 1835, 1849 (σε εξήγηση Γρηγορίου), το 1882 (σε εξήγηση του Π.Κηλτζανίδη, ο οποίος πρόσθεσε τα ιδιόμελα των περιεχομένων εορτών) και το 1899 (σε εξήγηση Γ.Βιολάκη)].] 

Το Καλοφωνικόν Ειρμολόγιον του Γρηγορίου, εκδόθηκε επίσης από τον Θεόδωρο Φωκαέα, το 1836, (το αυτόγραφο του οποίου βρίσκεται στην Συλλογή του Κ.Ψάχου). Έκτοτε αποτελεί την πιο σπουδαία συλλογή του είδους που εκδόθηκε μέχρι σήμερα[footnoteRef:6].   [6:  Χατζηθεοδώρου, σελ. 35] 

Στα 1836 τυπώνεται το Αργό Δοξαστάριον του Ιακώβου[footnoteRef:7], που καταγράφει την παλαιά ψαλτική παράδοση. Σύμφωνα με τον εκδότη του βιβλίου, Θεόδωρο Φωκαέα «πρώτον ότι οι εν αυτή (τη βίβλω) καταγινόμενοι θέλουν εύρει τα ένθεα τη εκκλησίας μέλη, τα οποία εις αυτούς ως σκιαί μέχρι νυν εφαίνοντο, και εκ τούτων θέλουν εύρει μέγιστην  προς ευκολίαν των δύναμιν. Δεύτερον  μέλη το της εντέχνου εκκλησιαστικής μουσικής  άκρον άωτον εστί και λέγεται»[footnoteRef:8]. [7:  Διακρίνετο εκτός από τη μουσικότητά του και για την μόρφωση του. Για το λόγο αυτό του ανατέθηκε η κάθαρση των τυπογραφικών και συντακτικών σφαλμάτων των λειτουργικών βιβλίων. Βλ. Παπαδόπουλου , Συμβολαί, σελ.315.]  [8:  Δοξαστάριον, τόμος Α΄, εκδ.1836, στον πρόλογο] 

Με τις εκδόσεις της δεκαετίας του 1830 συμπληρώνεται η εγκύκλιος σειρά των βιβλίων της βυζαντινής μουσικής με το νέο σύστημα. Από εκεί και μετά και έως το τέλος του ΙΘ΄ αιώνα, σχεδόν όλα τα βιβλία που εκδίδονται ή είναι επανεκδόσεις των πρώτων, ή περιέχουν νέες συνθέσεις σύγχρονων μελοποιών ή περιέχουν διασκευές που τα διαφοροποιούν σχετικά με τα πρωτότυπα[footnoteRef:9].  [9:  Εξαιρούνται οι εξής εκδόσεις:
1846 – Ανθολογία, Κούρτοβιτς και Κωνσταντίνου, με ερυθρά στοιχεία «η κοκκινογοργούσα» 
1850/51 – τετράτομη Πανδέκτη, Στεφάνου και Ιωάννου
1857 – Μουσική Κυψέλη, Στεφάνου και Ιωάννου
1859 – Δοξαστάριον των Αποστίχων, Χουρμουζίου
1868 – Αργό Αναστασιματάριον, Μουσικής Βιβλιοθήκης.] 

Προς το γ΄ μισό του ΙΘ΄ αιώνα, εμφανίζονται βιβλία με πρωτότυπους τίτλους και διαμορφωμένο περιεχόμενο με τέτοιο τρόπο, που ελάχιστα και έως και καθόλου θυμίζουν τις αρχικές εκδόσεις: Απάνθισμα, Δοκίμιο, Εγχειρίδιο, Εγκόλπιο, Μουσική Μέλισσα, Μουσική Κυψέλη, Μουσικό Εκλόγιο, Υμνολόγιο κ.α.»[footnoteRef:10].  [10:  το Νέο βιβλίο που εκδόθηκε επίσης από τον Θ. Φωκαέα, το 1831, είναι η Συλλογή ιδιόμελων και απολυτικίων του Μανουήλ Πρωτοψάλτου (1831). Το βιβλίο αυτό – στην προμετωπίδα του σημειώνεται: «ως ψαλλονται εν τη του Χριστού Μεγάλη Εκκλησία»- αποτέλεσε τη βάση σε ότι αφορά τα ιδιόμελα που περιέχονται στις μεταγενέστερες εκδόσεις Μουσική Μέλισσα και Μουσική Κυψέλη βλ. Χατζηθεοδώρου, σελ.35] 

Τα πρώτα βιβλία, όπως το Αναστασιματάριο, ή το Δοξαστάριο και το Ειρμολόγιο, λόγω της καθημερινότητας στην χρήση τους επανεκδόθηκαν πολλές φορές ακόμη και μέσα στον ΙΘ΄ αιώνα[footnoteRef:11]. [11:  Για τις επανεκδόσεις των βιβλίων αυτών, βλέπε, Χατζηθεοδώρου, Βιβλιογραφία…στα σχετικά λήμματα.] 

B. Μουσικές συλλογές 
Πρόκειται για Συλλογές, στις οποίες εκδίδεται το μελοποιητικό έργο των σπουδαιότερων Βυζαντινών και Μεταβυζαντινών Μελουργών, και που αφορά την τάξη των Ακολουθιών του Εσπερινού, του ¨Ορθρου, της Θείας Λειτουργίας, αλλά και διάφορα αριστοτεχνικά μελοποιήματα.
Το Ταμείον Ανθολογίας του Χουρμουζίου είναι το πρώτο μουσικό βιβλίο της εκδοτικής σειράς της Κωνσταντινούπολης, η οποία για ολόκληρο τον ΙΘ΄ αιώνα, θα μονοπωλήσει την εκδοτική δραστηριότητα στο χώρο του βιβλίου της εκκλησιαστικής μουσικής. Τυπώθηκε το 1824: πρόκειται για το πρώτο, από πλευράς όγκου και ύλης, μνημειώδες τυπωμένο βιβλίο εκκλησιαστικής μουσικής. Μία δίτομη συλλογή από τα εκλεκτότερα μελοποιήματα της μακραίωνης βυζαντινής και μεταβυζαντινής παραγωγής. Ο Χουρμούζιος στην εισαγωγή του έργου γράφει: «συνελεξάμην όσα προς την ενιαύσιον ικανούσιν ακολουθίαν και εκλεξάμενος τα ανθηρότερα τούτων και γλαφυρότερα»[footnoteRef:12]. Περιέχει «άπασαν την εκκλησιαστικήν ακολουθίαν του Εσπερινου, του Όρθρου, λειτουργίας, μεγάλης Τεσσαρακοστής και της λαμπροφόρου Αναστάσεως μετά τινών καλοφωνικών ειρμών εν τω τέλει. Κατ’ εκλογήν των εμμελεστάτων και ευφραδεστάτων μουσικών μαθημάτων των ενδοξοτέρων δασκάλων παλαιών τε και νέων, εξηγηθείσαν εις την νέαν της Μουσικής μέθοδον, και μετά πάσης επιμελείας διορθωθείσαν ήδη εσχάτως παρά του εφευρετού της ρηθείσης μεθόδου διδασκάλου Χουρμουζίου Χαρτοφύλακος της του Χριστού μεγάλης Εκκλησίας». Το βιβλίο αυτό που επανεκδόθηκε το 1834 και το 1837 (τα οποία αποδίδονται από τον Φωκαέα όχι στον Χουρμούζιο, αλλά στον Γρηγόριο), αποτέλεσε τη βάση για όλες τις μετέπειτα εκδόσεις των Ανθολογιών[footnoteRef:13].  [12:  Ταμείον Ανθολογίας, τόμος πρώτος, εν Κωνσταντινουπόλει 1824, στον πρόλογο του Χουρμουζίου.]  [13:  1838 – Ταμείον Ανθολογίας Ιωάννου λαμπαδαρίου και Στεφάνου) ( «Ανθολογία της ψιλογραμμής», χωρίς Ανοιξαντάρια, και χωρίς μέλη του Χουρμουζίου)
1845 – Ταμείον Ανθολογίας Κωνσταντίνου Πρωτοψάλτου ΧΜΕ και Στεφάνου Α΄ Δομεστίκου – Τόμος Α΄
1846 – Ανθολογία Παύλου Κούρτοβιτς και Γεωργίου Κωνσταντίνου, επιστασία  Ιωάννου Λαμπαδαρίου ΧΜΕ (Κωνσταντινούπολη) «η κοκκινογοργούσα»
1846 – Ταμείον Ανθολογίας Κωνσταντίνου Πρωτοψάλτου ΧΜΕ και Στεφάνου Α΄ Δομεστίκου – Τόμος Β΄ ( ο Κωνσατνίνος ήταν ο τελευταίος >Πρωτοψάλτης που έψαλλε με το παλαιό σύστημα γραφής
1850 – Πανδέκτη   Ιωάννου Λαμπαδαρίου και Στεφάνου Α΄Δομέστικου – Τόμος Α΄ - (Μαθήματα του Εσπερινουύ)
1851 – Πανδέκτη - Τόμος Β΄– (Μαθήματα του Όρθρου)   
1851 – Πανδέκτη – Τόμος Γ΄ (Περιέχει τα μέγιστα Μαθήματα της παπαδικής και του Μαθηματαρίου)
1851 – Πανδέκτη – Τόμος Δ΄ (Περιέχει όλα τα μαθήματα της ιεράς Λειτουργίας)
1852 – Ταμείον Ανθολογίας – Γρηγορίου, Χουρμουζίου και Θ.Φωκαέα - Τόμος Α΄ (εσπερινός)
1853 – Ταμείον Ανθολογίας – εκδ. Κωνσταντίνος Φωκαέας - Τόμος Β΄ (εκλογή μαθημάτων διδασκάλων παλαιών τε και νέων και Θ Φωκαέα) – εκδόθηκε μετά το θάνατο του Φωκαέα από τους γιούς του, με προσθήκη του βιογραφικού του στην αρχή της έκδοσης.
1855 – Ταμείον Ανθολογίας –  εκδ. Κωνσταντίνος Φωκαέας - Τόμος Γ΄ (Περιέχει την Ακολουθία λειτουργίας και Καλοφωνικούς ειρμούς)] 

Με το περιεχόμενο αυτών των εκδόσεων αυξήθηκε δραματικά σε όγκο, το εκδεδομένο ρεπερτόριο των βυζαντινών και μεταβυζαντινών μελουργών. 
C. Εκδόσεις εκκλησιαστικής μουσικής με κάποια άλλη μουσική σημειογραφία
Παράλληλα με τις προσπάθειες για εξήγηση της υπάρχουσας σημειογραφίας, δημιουργήθηκαν τάσεις για παντελή εγκατάλειψη του συστήματος των σημαδιών με καταφυγή στο πεντάγραμμο ή άλλα συστήματα που οι δημιουργοί τους πέρασαν και διέδωσαν μέσα από την τυπογραφία, τον ΙΘ΄ αιώνα. 
Από το 1831 έως το 1840, εκδόθηκαν Επτά ξυλοτυπημένα τεύχη (Κλείδα, Αναστασιματάριο, Εσπερινός, Όρθρος (α΄ και β΄), Ειρμολόγιο Καλοφωνικό, Ακολουθία Μ.Τεσσαρακοστής, Όρθος – Λειτουργία (α΄, γ΄ μέρους, Λειτουργία β΄, γ΄μέρους), του Αλφαβητικού συστήματος του Βουκουρεστίου. Μέχρι σήμερα παραμένει άγνωστος ο δημιουργός του συστήματος και η όλη εκδοτική προσπάθεια με τη μέθοδο της ξυλοτυπίας[footnoteRef:14]. [14:  Βλ. Τα Αλφαβητικά Συστήματα….Στάθης, τιμή προς τον Διδάσκαλον, σελ.493.] 

Το 1840, τυπώνεται το πρώτο βιβλίο εκκλησιαστικής μουσικής στην Αθήνα. Όχι όμως με τη σημειογραφία της Νέας Μεθόδου, αλλά, με το Λέσβιο σύστημα μουσικής σημειογραφίας. Πρόκειται για την Εισαγωγή εις το θεωρητικόν και πρακτικόν της μουσικής τέχνης του Λεσβίου Συστήματος. Ο Γεώργιος Λέσβιος[footnoteRef:15] μαθητής των τριών Δασκάλων που «επαγγέλλεται μία απλούστερη Μέθοδο και με Διάταγμα του Καποδίστρια διδάσκει και την διαδίδει στην Αίγινα»[footnoteRef:16], θα εκδώσει μία πλήρη σειρά βιβλίων με το σύστημα του, το οποίο γνώρισε αρκετά μεγάλη απήχηση. Αρκετά αργότερα προς το τέλος του ΙΘ΄ αιώνα, ο Ζαφείριος Ζαφειρόπουλος, υπέρμαχος της Νέας Μεθόδου, εκδίδει το 1853 στην Αθήνα το πρώτο βιβλίο με τη νέα αναλυτική σημειογραφία.: το Αναστασιματάριον Νέον, τονισθέν υπό Πέτρο Λαμπαδαρίου Πελοποννησίου (ακολουθεί την έκδοση του Φωκαέα του 1839) [15:  Βλ σχετικά: Ζ.Α.Ζαφειρόπουλος, Ο Γεώργιος Λέσβιος και το Λέσβιον αυτού σύστημα, εν Αθήναις 1842 και Γ.Παπαδόπουλος, Συμβολαί, σελ.342 - 344]  [16:  Γρ. Στάθη, Η χιλιετηρίδα της βυζαντινής Μουσικής γραφής σελ.424] 

Στις ειδικές περιπτώσεις των προαναφερθέντων συστημάτων  μεγάλη σημασία έχει το γεγονός ότι δεν αμφισβητείται από αυτούς τους μουσικούς η εξήγηση των παραδεδομένων μελωδιών, αλλά αυτές καταγράφονται αυτούσιες, σε άλλο σημειογραφικό σύστημα. Αναζητείται η απλούστευση ή αλλαγή του γραφικού συστήματος και όχι των μελωδιών![footnoteRef:17] [17:  Γρ. Στάθη, Η χιλιετηρίδα της βυζαντινής Μουσικής γραφής σελ.424
] 

Την δεκαετία του ’40, στην Βιέννη, έγινε προσπάθεια για εναρμόνιση της βυζαντινής μουσικής. Η απελευθερωμένη Ελλάδα, δέχεται σοβαρές επιρροές από την πολυφωνική δυτική μουσική των Βαυαρών[footnoteRef:18].  Ανάλογες εκδόσεις εκκλησιαστικής μουσικής αναφέρονται ενδεικτικά: [18: Υπέρμαχοι αυτής της τάσης ο Ιωάννης Χαβιαράς (1847 Βιέννη), ο Γεώργιος Μαντζαβίνος (1870 και εξής), ο Ιωάννης Σακελλαρίδης (Αθήνα), ο Παναγιώτης Γριτσάνης (Αλεξάνδρεια), Γρ. Στάθη, Η χιλιετηρίδα..σελ.424] 

·  Ύμνοι της ορθοδόξου Ανατολικής Εκκλησίας «τονισθέντες κατά τύπον ακριβή των εκκλησιαστικών μελωδιών μας […] εις το τετράφωνον μετεχθέντες, διατηρηθείσης της πρωτοτύπου μελωδίας απαρατρέπτου […]» από τον Άνθιμο Γιανοχωρίτη  (1845) 
· Ύμνοι της θείας και Ιεράς Λειτουργίας του Ιωάννου του Χρυσοστόμου και Βασιλείου του Μεγάλου «τονισθέντες το πρώτον εις την Ευρωπαϊκήν Γραμμήν […] και εις Ευρωπαϊκήν τετραφωνίαν τεθέντες μεθ’ εκουσίου συνοδίας του Κλειδοχόρδου» Από τον Ιωάννη Χαβιαρά (1848). Εκδόθηκαν Συνολικά οκτώ τεύχη με ύμνους εναρμονισμένους σύμφωνα με την ευρωπαϊκή αρμονία[footnoteRef:19].  [19:  Γ.παπαδόπουλου, Συμβολαι, - Π.Ε.Φορμόζη, Οι χορωδιακές εκδόσεις της εκκλησιαστικής μουσικής σε ευρωπαϊκή μουσική γραφή στις δύο ορθόδοξες εκκλησίσες της Βιέννης, θεσσαλονίκη 1967 – Χατζηθεοδώρου, σελ. 43] 

· Άσματα εκκλησιαστικά, γραμμένα με την ευρωπαϊκή σημειογραφία, από τον Ιωάννη Σακελλαρίδη (περίπου 20 τεύχη)

D. Θεωρητικά – Ιστορικά - Μελέτες
Ξεχωριστή θέση στις εκδόσεις του ΙΘ΄ αιώνα, κατέχουν βιβλία που το περιεχόμενό τους αφορά στο Θεωρητικό μέρος της εκκλησιαστικής μουσικής,. Το 1820 στο Παρίσι, ο Α. Θάμυρις, μαθητής των τριών διδασκάλων εκδίδει την Εισαγωγή του Χρυσάνθου, το πρώτο στο είδος του καθαρά θεωρητικό βιβλίο, γραμμένο προφανώς για καθαρά διδακτικούς σκοπούς. 
Αρκετά αργότερα το 1832, εκδίδεται στην Τεργέστη από τον Παναγιώτη Πελοπίδη, τον Πελοποννήσιο (μαθητή των τριών διδασκάλων), το Θεωρητικόν Μέγα της Μουσικής, του Χρυσάνθου που αποτελεί την τεκμηρίωση του νέου συστήματος.[footnoteRef:20] [20:  Χατζηθεοδώρου, σελ.34] 

 Το 1842, ο Θεόδωρος Φωκαέας, εκδίδει το θεωρητικό του βιβλίο Κρηπίς του θεωρητικού και πρακτικού της εκκλησιαστικής μουσικής, η οποία έως σήμερα έχει επανεκδοθεί 15 φορές! Νεώτερες έρευνες υποστηρίζουν, πως το θεωρητικό του βιβλίο στηρίχτηκε στο Εγχειρίδιον Εισαγωγής στο πρακτικό μέρος της Μουσικής, του Χουρμουζίου Χαρτοφύλακα[footnoteRef:21], το οποίο σώζεται σήμερα σε τουλάχιστον έξι αυτόγραφους κώδικες του. Ίσως δεν είναι καθόλου τυχαίο, ότι η έκδοση του πραγματοποιήθηκε λίγο μετά από το θάνατο του Χουρμουζίου (1840).   [21:  Οι αυτόγραφοι κώδικες είναι οι εξής:
 1.Ιεροσολύμων, Νέας Πατριαρχικής Συλλογής 112
2.Ιδιωτικής Συλλογής Α
3.Εθνικής Βιβλιοθήκης της Ελλάδας 1916, (1829)
4.Εθνικής Βιβλιοθήκης Ρωσίας 832 (Οκτώβριος του έτους 1829)
5.Συλλογής Λυκούργου Αγγελόπουλου (1838 Μαίου α΄)
6.Ιδιωτικής Συλλογής Β
Το θεωρητικό του Χουρμουζίου έχει εκδοθεί με επιμελητή τον Εμμ. Γιαννόπουλο: 
Χουρμουζίου Χαρτοφύλακος, Εισαγωγή εις το Θεωρητικόν και Πρακτικόν της Εκκλησιαστικής Μουσικής, Εισαγωγή, κριτική έκδοση κειμένου παρά Εμμ. Γιαννόπουλου, α΄ έκδοση Θεσσαλονήκ 2002 και β΄ έκδοση Θεσσαλονίκη 2007
] 

Άλλα θεωρητικά συγγράμματα που σηματοδότησαν τον ΙΘ΄ αιώνα είναι: [footnoteRef:22]. [22:  1855 – Θεωρητικόν εκκλησιαστικής μουσικής, Παναγιώτου Αγαθοκλέους (Αθήνα)
1859 – Θεωρητικόν στοιχειώδες, Κυριάκου Φιλοξένους (Αθήνα)
1868 – Λεξικόν της Ελληνικής Μουσικής, Κυριάκου Φιλοξένους (Αθήνα)
1870 – Το περί της μουσικής της ελληνικής Εκκλησίας ζήτημα, Π. Γριτσάνη
1874 – Über die altgriechische Musik in der griechischen Kirche, Ι. Τζέτζης
1875 – Περί της μουσικής των Ελλήνων και ιδίως της εκκλησιαστικής, Ευστ. Θεριανός
1879 – Διατριβαί περί της ελληνικής εκκλησιαστικής μουσικής, Π.Κηλτζανίδης.
(ανέκδοτη) – «Κλείδα» της παλαιάς σημειογραφίας, Π.Κηλτζανίδη – δεν έχει βρεθεί το σύγγραμμα.
1884 - Η επινόησις της παρασημαντικής, Ιωάννη Τζέτζη. 
] 

Η Στοιχειώδης διδασκαλία της εκκλησιαστικής μουσικής (περιέχει τα πορίσματα της περίφημης Μουσικής Επιτροπής του 1881) που εκδόθηκε το 1888.
Λίγο πριν το τέλος του ΙΘ΄ αιώνα, στα 1890, εκδίδεται στην Αθήνα, η πρώτη Ιστορία της Εκκλησιαστικής Μουσικής, από τον Γεώργιο Παπαδόπουλο, με τίτλο Συμβολαί εις την Ιστορία της παρ’ ημίν Εκκλησιαστικής Μουσικής, Γεώργιος Παπαδόπουλος  
ΕΠΙΛΟΓΟΣ – ΣΥΜΠΕΡΑΣΜΑΤΑ
Τα πρώτα έντυπα μουσικά βιβλία της Ψαλτικής Τέχνης, ως προς το περιεχόμενο τους, ακολουθήσανε κατά βάση, τον τύπο και το περιεχόμενο των χειρόγραφων μουσικών κωδίκων. Ειδικότερα αναδεικνύεται η παράδοση των μελουργών του ΙΗ΄ αιώνα, δηλαδή του Πέτρου Πελοποννησίου, Πέτρου Βυζαντίου και Δανιήλ Πρωτοψάλτη. Ενώ το μνημειώδες Ταμείον Ανθολογίας του Χουρμουζίου συγκροτήθηκε σύμφωνα με τα πρότυπα των χειρόγραφων Ανθολογιών, που με τη σειρά τους αποτελούσαν την εξέλιξη των περίφημων Παπαδικών. Οι εκδόσεις αυτές, καταγράφουν την  - μέσω της τυπογραφίας – επικύρωση και επιβίωση της Ψαλτικής Παράδοσης των μεγάλων βυζαντινών και μεταβυζαντινών μελουργών, όπως αυτή διατηρήθηκε αναλλοίωτη μέσα στους χειρόγραφους κώδικες, από τον ΙΔ΄ αιώνα έως την αυγή του ΙΘ΄. Στις επόμενες δεκαετίες του ΙΘ΄ αιώνα, αυτό όμως άλλαξε, αφού ολοένα και μεγαλύτερος αριθμός συνθετών, προτιμούν να διαδίδουν τις δικές τους συνθέσεις και άλλες σύγχρονες νεοφανείς, αγνοώντας τους παλαιούς μελουργούς, γεγονός που άρχισε να οδηγεί σε φθορά και αλλοίωση του βυζαντινού μέλους. (Η αλλοίωση αυτή, […] αναφέρεται αφενός στην εισαγωγή πολλών φθορών και στη συχνή εναλλαγή τους, και στη δημιουργία μικτών κλιμάκων εξ επιδράσεως της εξωτερικής μουσικής (των τουρκικών μακαμιών και αφετέρου, στην διάλυση λόγω της φύσης της Νέας αναλυτικής σημειογραφίας της έννοιας των Θέσεων (με την κατάργηση των μεγάλων υποστάσεων). Έτσι σπουδαία παλαιά μέλη, παρόλο που υπάρχουν μεταγραμμένα στη Νέα Μέθοδο, παραμένουν στα χειρόγραφα, εφόσον η μουσική τυπογραφία διαδίδει νέα συνθέματα»[footnoteRef:23].   [23:  Γρ. Στάθη, Η Βυζαντινή Μουσική στη λατρεία και στην Επιστήμη. Γ. Η χιλιετηρίδα της Βυζαντινής Μουσικής γραφής, σελ. 425] 

Το ειδικό χαρακτηριστικό της περιόδου αυτής είναι ότι «αρχίζουν ν’ ακούγονται έντονα οι διαμαρτυρίες για την απώλεια της γνησιότητας του ψαλτικού ύφους, την απώλεια, ολοκληρωτική σχεδόν, της γνώσης του παλαιού συστήματος και για την ανάγκη διατήρησης του «πατριαρχικού ύφους» , το οποίο κατά την άποψη πολλών διατηρεί τη γνησιότητα της παράδοσης.». 
Το Οικουμενικό πατριαρχείο για την περιφρούρηση του γνήσιου βυζαντινού μέλους ιδρύει το 1867 την ΣΤ΄ Πατριαρχική Σχολή[footnoteRef:24], της οποίας οι Δάσκαλοι προγραμματίζουν την έκδοση της Μεγάλης Μουσικής Βιβλιοθήκης, για την έκδοση εκ του πρωτοτύπου του σύνολου ρεπερτορίου της μελοποιίας. Το σπουδαίο αλλά ημιτελές εκδοτικό της έργο, τελικά περιέλαβε μόνο, το Αργό Αναστασιματάριο , του κατά παράδοση Ι.Δαμασκηνού και το Αργοσύντομο Αναστασιματάριο του Πέτρου Πελοποννησίου (κατά την εξήγηση των διδασκάλων της μουσικής Σχολής του 1866), έκδοση που θεωρείται η 2η του πρωτοεκδοθέντος Αναστασιματαρίου το 1820. [24:  Το 1868, συστήθηκε η ΣΤ΄ Πατριαρχική Μουσική Σχολή, επί Πατριάρχη Γρηγορίου του ΣΤ΄, με σημαντικό έργο. Η σχολή λειτούργησε με βάση έναν άρτιο κανονισμό και με δασκάλους τους δοκιμότερους εκπροσώπους της ψαλτικής τέχνης της εποχής, όπως ο Σταυράκης Γρηγοριάδης, ο Γεώργιος Ραιδεστηνός, ο Στέφανος Βυζάντιος, ο Ιωάσαφ ο Ρώσος, ο Δημήτριος Βυζάντιος, ο Παναγιώτης Κηλτζανίδης, ο Ονούφριος Βυζάντιος και άλλοι. Οι δάσκαλοι αυτοί άρχισαν το έτος 1869 να εκδίδουν τα ανέκδοτα μουσικά έργα των παλαιών μελοποιών στη σειρά Μουσική Βιβλιοθήκη. Το 1872 η προσπάθεια τερματίστηκε και η σχολή σταμάτησε τη λειτουργία της. 
] 

Το 1880, εξαπολύεται η πατριαρχική Απανταχούσα εγκύκλιος «προς τους ιεροψάλτας της Βασιλευούσης», όπου στις παραγράφους Β΄ και Γ΄, επιβάλλονται  συγκεκριμένες εκδόσεις και μέλη «εγκριθέντα υπό της Εκκλησίας, υποβάλλονται εις έκαστον ιεροψάλτην, εφιστάται δε η προσοχή αυτών ίνα μη τις εξ εγωισμού, ή αυταρέσκειας παρεισάγη εν ταις ιεράις τελεταίς αδόκιμα και ανάρμοστα μέλη, εκτός των εγκεκριμένων και παραδεδεγμένων έκπαλαι παρά της Εκκλησίας. Ουδείς δε προϊστάμενος ιεράς εκκλησίας, ή έφορος, ή πρόκριτος δύναται να καταναγκάση τον ιεροψάλτην ίνα ψάλλη τι απάδον τη παρούση εγκυκλίω. Ο μη συμμορφωθησόμενος προς τας εκκλησιαστικάς ταύτας παραγγελίας τιμωρηθήσεται παραδειγματικώς. – υπογράφει, Εν τοις πατριαρχείοις, τη 8 Ιανωουρίου αωπ΄ - Ο Μέγας πρωτοσύγγελος Αθανάσιος ], ως μέσον επιβολής και διατήρησης του ‘Πατριαρχικού ύφους της ΜΧΕ.»  έτσι ώστε να «πάψουν οι μεμψιμοιρίαι των ημετέρων και οι μομφαί των ξένων».     
Μέσα στο διάστημα οκτώ δεκαετιών, από το 1820  έως το 1900, δηλαδή από τη στιγμή που εμφανίστηκε το πρώτο τυπωμένο μουσικό βιβλίο με την παρασημαντική της εκκλησιαστικής μουσικής και έως το τέλος του ΙΘ΄ αιώνα, το άνω όριο της έρευνας μας, τυπώθηκαν συνολικά 226 μουσικά βιβλία (συμπεριλαμβανομένων και των επανεκδόσεων), 63 θεωρητικά και 23 εκδόσεις που περιέχουν άσματα εξωτερικής μουσικής και δημοτικά τραγούδια.
Τα βιβλία αυτά τυπώθηκαν σε νεοσύστατους εκδοτικούς οίκους: Βουκουρέστι (Π.Εφέσιος 1820, 1822), Παρίσι (Α. Θάμυρις 1821), Βιέννη (1823), Τεργέστη (Π.Πελοπίδας 1832), Σμύρνη (Νικόλαος πρωτοψάλτης Σμύρνης 1873), Θεσσαλονίκη («Μακεδονία» 1882). Ωστόσο, το κύριο εκδοτικό κέντρο για όλο σχεδόν τον ΙΘ΄ αιώνα παραμένει η Κωνσταντινούπολη (1824 – 1896)[footnoteRef:25] και μόνο την τελευταία δεκαετία παίρνει τη σκυτάλη η Αθήνα ( Γ.Λέσβιος 1840, ΄65, ΄70, ΄71, Ν.Μ. 1880, 1890 κ.ε.).  [25:  Ο κύριος όγκος των εκδόσεων παρήχθη στο τυπογραφείο της Κωνσταντινούπολης. Ο Χουρμούζιος Χαρτοφύλαξ ( ο ένας εκ των δύο εφευρετών της Νέας Μεθόδου που ανέλαβαν το πρακτικό μέρος της διδασκαλίας της αναλυτικής σημειογραφίας), που σε αντίθεση με τον πρόωρα θανόντα Γρηγόριο, είχε την ευτυχία να μακροημερεύσει έως το 1840, και από τη θέση του Διευθυντή του πατριαρχικού Τυπογραφείου (που κατείχε από το 1819), ανέλαβε την ευθύνη μνημειώδων εκδόσεων. Συνεχιστές του Ο Θεόδωρος Φωκαεύς, οι γιοί του, καθώς και ο Στέφανος Δομέστικος και ο Καλλίφρονας. 
] 

Περίπου το 70 % του συνολικού ρεπερτορίου της Βυζαντινής και Μεταβυζαντινής Μελοποιίας μεταφέρθηκε από τους τρεις μεταρρυθμιστές και τους μαθητές – συνεχιστές τους, από την μέση πλήρη στενογραφική σημειογραφία που κυριαρχούσε στη χειρόγραφη παράδοση από τον ΙΓ΄ έως τον ΙΘ΄ αιώνα, στη Νέα Αναλυτική σημειογραφία και καταγράφηκε σε χειρόγραφους κώδικες. Εκτός από την εγκύκλιο σειρά των μουσικών βιβλίων που πρωτοεκδόθηκαν και επανεκδόθηκαν αρκετές φορές, ένα ικανό μέρος των μελοποιημάτων των βυζαντινών και μεταβυζαντινών μελουργών, κυρίως περίτεχνα Μαθήματα που προοριζόταν όχι για λειτουργική χρήση αλλά για μοναστικές τράπεζες , πανηγύρεις και αγρυπνίες, είναι ανέκδοτα. Μέσα από την όλη διαδικασία της τυπογραφίας,  κάποιοι βυζαντινοί και μεταβυζαντινοί μελουργοί της χιλιετούς παράδοσης της ψαλτικής τέχνης επικράτησαν έναντι άλλων, κάποια έργα τους κρίθηκαν ως σημαντικότερα και ίσως πιο «βασικά» ως προς την χρηστικότητά τους στο σταθερό ρεπερτόριο των νυχθήμερων ακολουθιών της Εκκλησίας, ενώ κάποια που αγνοήθηκαν εντελώς, περιμένουν ακόμη, εξηγημένα σε χειρόγραφους κώδικες, τη σειρά τους να φανερωθούν και να διαδοθούν μαζί με τα άλλα στα πέρατα της Ορθοδοξίας..  
« ‘Άξιόν εστιν’ να μακαρίζουμε την ελληνική μουσική τυπογραφία αλλά και ‘δίκαιόν εστιν’ να μεγαλύνουμε την υπερχιλιόχρονη ελληνική σημειογραφία της Ψαλτικής Τέχνης, τη μακροβιώτερη ανάμεσα στους μουσικούς πολιτισμούς της οικουμένης. Η ελληνική μουσική έκφραση είναι συνεχής, συνεπής, ομοιογενής, ενιαία και αδιαίρετη και είναι πάντοτε, νυν και αεί, παλαιά και νέα, όπως ο ήχος των κυμάτων των πελάγων και των υδάτων των πολλών και των ανέμων που συγυρίζουν αυτήν τη χώρα τη μικρή, τη μεγάλη, την Ελλάδα»[footnoteRef:26].
 [26:   Γρ.Θ.Στάθης - Τόμος «…Τιμή προς τον διδάσκαλον…», Η μουσική τυπογραφία της Ψαλτικής Τέχνης, σελ.214
] 

ΠΑΡΑΡΤΗΜΑ
1. Τα πρώτα Μουσικά έντυπα βιβλία Εκκλησιαστικής Μουσικής – Περίοδος 1820 – 1899.

1820 – Νέον Αναστασιματάριον, Πέτρου Πελοποννησίου (Βουκουρέστι – εκδ. Πέτρος Εφέσιος)
1821 – Δοξαστικά του ενιαυτού των δεσποτικών εορτών, Πέτρου λαμπαδαρίου Πελοποννησίου (Παρίσι – εκδ. Θάμυρις) – β΄ έκδοση 1835(«στερεότυπη επανέκδοση» αλλά σε 2 τόμους – Κων/πολη εκδ. Φωκαεύς)
1824 – Ταμείον Ανθολογίας, Χουρμουζίου (Κωνσταντινούπολη – εκδ. Χουρμούζιος), β΄ έκδοση 1834, γ΄ έκδοση 1837 (αποδίδονται στο Γρηγόριο και όχι στο Χουρμούζιο!)
1825 – Ερμολόγιον των Καταβασιών, Πέτρου λαμπαδαρίου και Σύντομον Ειρμολόγιον, Πέτρου Βυζαντίου - ως α΄ και β΄ μέρος του ίδιου βιβλίου – (Κωνσταντινούπολη – εκδ. Χουρμούζιος)
1830 – Ευτέρπη «Συλλογήν εκ των νεωτέρων και ηδυτέρων εξωτερικών μελών, με προσθήκην εν τω τέλει και τινών ρωμαϊκών τραγωδιών εις μέλος οθωμανικόν και ευρωπαϊκόν» (Κωνσταντινούπολη – εκδ. Θεόδωρος παπά Παράσχου Φωκαεύς)
1831 – Συλλογή ιδιόμελων και απολυτικίων, Πρωτοψάλτη Μανουήλ (Κων/πολη – εκδ. Φωκαεύς) – ΝΕΟ
1832 – Αναστασιματάριο, Χουρμουζίου (Κων/πολη – εκδ. Φωκαεύς) - ΝΕΟ
1836 – αργό Δοξαστάριο, Ιακώβου Πρωτοψάλτη (Κωνσταντινούπολη – εκδ. Φωκαεύς)
1836 – Καλοφωνικόν Ειρμολόγιον, Γρηγορίου Πρωτοψάλτη (Κωνσταντινούπολη – εκδ. Φωκαεύς) – ΝΕΟ
1838 – επίτομο Ταμείον Ανθολογίας (καμία αναφορά στο όνομα του Χουρμουζίου!), (εκδ. Ιωάννης Λαμπαδάριος και Στέφανος Δομέστικος)
1839 – Αναστασιματάριο, «επιδιορθωμένο – διασκευασμένο» από τον Πρωτοψάλτη Κωνσταντίνο Βυζάντιο (Κων/πολη – εκδ. Φωκαεύς). Αναφέρεται ως γ΄ έκδοση (α΄ 1820 του Πέτρου Πελοποννησίου, β΄ 1832 Χουρμουζίου) αποδίδεται στον Πέτρο αλλά αποσιωπάται εντελώς το όνομα του Χουρμουζίου. Ο Κων/ος Βυζάντιος ήταν αντίθετος με τη Νέα Μέθοδο. 1846 δ΄ έκδοση από τον Ιωάννη Λαμπαδάριο και μετέπειτα Πρωτοψάλτη.
1840 – δίτομον Δοξαστάριον, Πρωτοψάλτη Κωνσταντίνου Βυζαντίου (Κων/πολη – εκδ. Στέφανος δομέστικος)
1840, Αναστασιματάριο, Πέτρου Λαμπαδαρίου με το Λέσβιο σύστημα γραφής (Αθήνα – εκδ. Γεώργιος Λέσβιος)
1842 – Σύνοψις Καλοφωνικών Ειρμών (εκδ. Ιωάννης Λαμπαδάριος και μετέπειτα Πρωτοψάλτης) «παρά το μικρό της μέγεθος […] είναι από τα πιο ενδιαφέροντα βιβλία της περιόδου»
1847 – Μουσική Μέλισσα (περιλαμβάνει: αργό και σύντομο Αναστασιματάριο, στιχηρά ιδιόμελα του όλου ενιαυτού και επιτομή μελών της Θείας Λειτουργίας) (Κων/πολη – εκδ. Φωκαεύς)
1848 – δίτομη Ανθολογία «η Μελίφωνος Τερψινόη» με το Λέσβιο σύστημα (Αθήνα – εκδ. Γεώργιος Λέσβιος)
1850/51 – τετράτομη μουσική συλλογή Πανδέκτη της ιεράς εκκλησιαστικής υμνωδίας του όλου ενιαυτού (εκδ. Ιωάννης Λαμπαδάριος και δομέστικος Στέφανος)
1851 – δ΄ έκδοση, Ταμείον Ανθολογίας, Θεόδωρος Φωκαεύς (είναι το «κύκνειο άσμα του». Ο β΄ τόμος εκδόθηκε μετά το θάνατό του από το γιό του Κωνσταντίνο Παρασχίδη, ο οποίος πρόταξε στον τόμο τη βιογραφία και την είδηση θανάτου του πατέρα του).
1853 – Αναστασιματάριον νέον, Πέτρου Λαμπαδαρίου (Αθήνα – εκδ. Ζ.Ζαφειρόπουλος Πρωτοψάλτης Αθηνών) επεξεργασμένο «κατ’ αναλυτικώτερον και εμμελέστερον και κανονικότερον τρόπον κατά τε την γραφήν και το μέλος». Είναι το πρώτο βιβλίο που τυπώθηκε με χαρακτήρες της Νέας Μεθόδου στην Αθήνα.
1856 – Δοκίμιον εκκλησιαστικών μελών (Αθήνα – εκδ. Χριστόδουλος Γεωργιάδης (Κεσσανιέα)). 
1857 – δίτομη Μουσική Κυψέλη (Κωνσταντινούπολη – εκδ. δομέστικος Στέφανος)
1857– Δοξαστάριον του Τριωδίου και του Πεντηκοσταρίου (εκδ. Νικόλαος Γεωργίου Πρωτοψάλτης Σμύρνης)
1859 – μονότομη Εγκυκλοπαιδεία της εκκλησιαστικής μουσικής (Κων/πολη – εκδ.       δομέστικος Στέφανος)
1859 – δίτομο Δοξαστάριον των Αποστίχων, Χουρμουζίου (Κων/πολη – εκδ. υιοί Θ. Φωκαέα)
1860 – Τερψίφωνος Λύρα (Ειρμολόγιον) - (εκδ. Γεώργιος Λέσβιος) με το Λέσβιο σύστημα γραφής (Αθήνα – εκδ. Γεώργιος Λέσβιος)
1862/1867 – τρίτομη Ανθολογία, Πρωτοψάλτη Σμύρνης Νικολάου (εκδ. Πρωτοψάλτης Σμύρνης Νικόλαος)
1865 – Νέον εκκλησιαστικόν κύμβαλον (Δοξαστάριο) (εκδ. Γεώργιος Λέσβιος) με το Λέσβιο σύστημα γραφής (Αθήνα – εκδ. Γεώργιος Λέσβιος)
1873 – δίτομον Δοξαστάριον του όλου ενιαυτού (εκδ. Νικόλαος Σμύρνης)
1875 – Κρηπίς (εκδ. δομέστικος Στέφανος)
1879 – δίτομον  Δοξαστάριον του όλου ενιαυτού (εκδ. Νικόλαος Σμύρνης)
1879 – δίτομον Μουσικόν Εγκόλπιον (εκδ. Αλέξανδρος Φωκαέας)
1879 – Μουσική Μέλισσα (εκδ. Δ.Ι.Πρωτοψάλτης), περιέχει «μαθήματα αργά του στιχηραρίου των πατέρων του Αγίου Όρους).
1880 – Συλλογή εθνικών ασμάτων (εκδ. Αντώνιος Σιγάλας) «η για πρώτη φορά με τη νέα μέθοδο γραφής έκδοση συλλογής δημοτικών τραγουδιών»
1882/86 – δίτομο Δοξαστάριο, Πέτρου Λαμπαδαρίου (εκδ.Παναγιώτης Κηλτζανίδης Προυσσαεύς) «κατά παραλληλισμόν εκ της αρχαίας προς τη νέαν μέθοδον»
1881 - Μεθοδική διδασκαλία (εξωτερικής μουσικής) (Λαμπαδαρίου (εκδ.Παναγιώτης Κηλτζανίδης Προυσσαεύς) «είναι η καλύτερη μέχρι σήμερα σχετική εργασία»
1884 – Η Αγία και Μεγάλη Εβδομάς (εκδ. Πρωτοψάλτης Γεώργιος Ραιδεστηνός), «είναι ιδιαίτερα δημοφιλές και θεωρείται έως και σήμερα αναντικατάστατο)
1884 – Νέον μουσικόν εγχειρίδιον (εκδ. Δ.Ι. Πρωτοψάλτης, υιός Ιωάννη)
1886 – Πεντηκοστάριον (εκδ. Πρωτοψάλτης Γεώργιος Ραιδεστηνός)
1891 – Τριώδιον και Πεντηκοστάριον (Αθήνα - εκδ. Πρωτοψάλτης Αθηνών Σίμωνας Αβαγιανός) – ΔΕΝ εγκρίθηκε από το Πατριαρχείο.
1894 – Ιεροψάλτου Εγκόλπιον (2η έκδοση του Νέου Μουσικού Εγχειριδίου, εκδ. Δ.Ι.Πρωτοψάλτη) «είναι ένα από τα βασικά βοηθήματα των ιεροψαλτών και θεωρείται το καλύτερο στο είδος του)
1896 – Εν Άνθος της καθ’ ημάς εκκλησιαστικής μουσικής (Κωνσταντινούπολη – εκδ. Πρωτοψάλτης Παναγίου Τάφου Αγαθάγγελος Κυριαζίδης) «ανέκδοτα κατά βάση αρχαία μαθήματα».
1898 – τρίτομη Μουσική Κυψέλη (Αθήνα – επανέκδοση, με προσθήκη μελών του Φωκίωνος Βάμβα).
1899 – Ακολουθία Νεκρώσιμος (Αθήνα - εκδ. Δικηγόρος Ανδρέας Τσικνόπουλος)
1899 – Δοξαστάριον, Πέτρου Λαμπαδαρίου (Κωνσταντινούπολη – επανέκδοση από τον Πρωτοψάλτη Γεώργιο Βιολάκη) «εξηγηθέν πιστώς εκ της αρχαίας εις την καθ’ ημάς γραφήν».

2. Τα πρώτα θεωρητικά έντυπα Βιβλία Εκκλησιαστικής Μουσικής – Περίοδος 1820 – 1899.

1821 – Εισαγωγή εις το θεωρητικόν και πρακτικόν της εκκλησιαστικής μουσικής, Χρυσάνθου. (Παρίσι – εκδ. Θάμυρις)
1832 – Μεγάλο Θεωρητικό, Χρυσάνθου (Κωνσταντινούπολη – εκδ. Παναγιώτης Πελοπίδας). 
1840 – Εισαγωγή εις το θεωρητικόν και πρακτικόν της μουσικής τέχνης του Λεσβίου συστήματος, Γεωργίου Λεσβίου (Αθήνα – εκδ. Γεώργιος Λέσβιος) – είναι η πρώτη έντυπη μουσική έκδοση της Αθήνας.
1842 – Κρηπίς του θεωρητικού και πρακτικού της εκκλησιαστικής μουσικής, Θεόδωρου Φωκαέα (Κων/πολη – εκδ. Φωκαεύς)
1855 – Θεωρητικόν εκκλησιαστικής μουσικής, Παναγιώτου Αγαθοκλέους (Αθήνα)
1859 – Θεωρητικόν στοιχειώδες, Κυριάκου Φιλοξένους (Αθήνα)
1868 – Λεξικόν της Ελληνικής Μουσικής, Κυριάκου Φιλοξένους (Αθήνα)
1870 – Το περί της μουσικής της ελληνικής Εκκλησίας ζήτημα, Π. Γριτσάνη
1874 – Über die altgriechische Musik in der griechischen Kirche, Ι. Τζέτζης
1875 – Περί της μουσικής των Ελλήνων και ιδίως της εκκλησιαστικής, Ευστ. Θεριανός
1879 – Διατριβαί περί της ελληνικής εκκλησιαστικής μουσικής, Π.Κηλτζανίδης.
(ανέκδοτη) – «Κλείδα» της παλαιάς σημειογραφίας, Π.Κηλτζανίδη – δεν έχει βρεθεί το σύγγραμμα.
1884 - Η επινόησις της παρασημαντικής, Ιωάννη Τζέτζη. 
1888 – Στοιχειώδης διδασκαλία της εκκλησιαστικής μουσικής (περιέχει τα πορίσματα της περίφημης Μουσικής Επιτροπής του 1881).
1890 – Συμβολαί εις την Ιστορία της παρ’ ημίν Εκκλησιαστικής Μουσικής, Γεώργιος Παπαδόπουλος  (Αθήνα)

«Ç ÅêêëçóéáóôéêÞ ØáëôéêÞ ÔÝ÷íç êáôÜ ôïí ÉÈ´ áéþíá, ìÝóá áðü ôéò ðñþôåò 

åêäüóåéò Ìïõóéêþí Âéâëßùí ØáëôéêÞò»

 

Ç ðñþôç äåêáðåíôáåôßá ôïõ ÉÈ´ áéþíá, ãéá ôçí Éóôïñßá ôçò ØáëôéêÞò ÔÝ÷íçò, 

ïñéïèåôåß ôçí êáôÜëçîç  ôçò ìáêñü÷ñïíçò ðñïóðÜèåéáò 

-

 

ðåñßðïõ 40 äéäáóêÜëù

í 

-

  

ãéá åîÞãçóç êáé áðëïýóôåõóç ôïõ ãñáöéêïý óõóôÞìáôïò, ìå óêïðü ôç äéÜóùóç ôïõ 

ñåðåñôïñßïõ ôùí ìåëïõñãçìÜôùí ôçò ÂõæáíôéíÞò ÌïõóéêÞò, áðü ôïí ÉÃ´ áéþíá 

περίπου μέχρι τότε, με τη μεταγραφή των μελών από την Παλαιά στη Νέα Μέθοδο

1

. 

Δύο προπάντων είναι τα 

καίρια επιτεύγματα του ΙΘ΄ αιώνα, που καθόρισαν 

αποφασιστικά τη μετέπειτα πορεία της νεότερης Ψαλτικής Τέχνης, διευκολύνοντάς 

την να φτάσει έως τις μέρες μας και να διασωθεί ως ζωντανή παράδοση της 

εκκλησίας μας: 

 

1.

 

Η επινόηση και εφαρμογή του νέου συστήματο

ς αναλυτικής σημειογραφίας, 

με την Μέθοδο των τριών Διδασκάλων το 1814 και 

 

2.

 

ως άμεση συνέπεια του πρώτου,  η επινόηση της μουσικής τυπογραφίας με 

την συνακόλουθη έκδοση του πρώτου έντυπου μουσικού βιβλίου 

εκκλησιαστικής μουσικής το 1820, 4 αιώνες σχεδόν με

τά από την εφεύρεση 

της τυπογραφίας! 

 

Ç ðñþôç «åðßóçìç êáé áñ÷áéüôåñç ãíùóôÞ ó÷åôéêÞ, ìáñôõñßá» åßíáé ç åðéóôïëÞ ðïõ 

õðïãñÜöåé óôéò 16 Éïõëßïõ 1819, ðñïò ôïí ìçôñïðïëßôç Ïõããñïâëá÷ßáò Äéïíýóéïí, ï 

ÐáôñéÜñ÷çò Êùíóôáíôéíïõðüëåùò Ãñçãüñéïò Å´, üðïõ ìåôáîý Üëë

ùí áíáöÝñåé: «ïé 

ôçí ðáñïýóáí ðáôñéáñ÷éêÞí çìþí åðéóôïëÞí óõíåðéöåñüìåíïé, åëèüíôåò åíôáýèá ðñï 

ôéíþí çìåñþí, êáé äçëþóáíôåò ôçí óýóôáóéí ôçò áõôüèé ìïõóéêÞò ôõðïãñáößáò, 

åæÞôçóáí ôùí ìïõóéêþí âéâëßùí ôï óýóôçìá åêôõðþóåùò ÷Üñéí,.. [áùéè´ éïõëßïõ 

éò´]»

2

. ¸

ôóé óçìáôïäïôåßôáé ç Ýíáñîç ìßáò íÝáò åðï÷Þò óôá ØáëôéêÜ ÐñÜãìáôá: Ç 

ìïõóéêÞ ôõðïãñáößá ãßíåôáé ðñáãìáôéêüôçôá êáé ç ØáëôéêÞ ÔÝ÷íç ðáýåé íá åßíáé 

ðñïíüìéï ôùí ëßãùí. Ïé êïéíùíïß ôçò ðïëëáðëáóéÜæïíôáé, áöïý ôá Ýíôõðá ìïõóéêÜ 

                                        

                  

 

1

Ç ðñïóðÜèåéá áõôÞ îåêßíçóå ìå ôïí «ÌðáëÜóéï éåñÝá êáé íïìïöýëáêá ðåñßðïõ ôï 1670, [..] 

äéáìïñöþèçêå êáé åðéâëÞèçêå ãåíéêüôåñá ìå ôïí ÐÝôñï ÐåëïðïííÞóéï, êáé êáôÝëçîå êõñßùò äéá 

ìÝóù ôùí áíáëýóåùí ôïõ ÐÝôñïõ Âõæáíôßïõ êáé Ãåùñãßïõ ôïõ Êñçôüò óôçí ïñéóôéêÞ å

ðéíüçóç åíüò 

êáéíïýñãéïõ ãñáöéêïý óõóôÞìáôïò, áðëïý, åõìÝèïäïõ êáé êõñßùò óôçñéãìÝíïõ óôçí ðáñÜäïóç» 

×áôæçãéáêïõìÞò, 

Ç åêêëçóéáóôéêÞ ÌïõóéêÞ ìåôÜ ôçí ¢ëùóç

, ÁèÞíá 1999,  óåë.97

 

2

  

Ãñ.È.ÓôÜèçò 

-

 

Ôüìïò «…ÔéìÞ ðñïò ôïí äéäÜóêáëïí…», 

Ç ìïõóéêÞ ôõðïãñáößá ôçò Ø

áëôéêÞò ÔÝ÷íçò

, 

óåë.211 

–

